Fjallað hefur verið um brunann í norskum fjölmiðlum . Aðsend Sigurður Aðalgeirsson , unnusta hans Hólmfríður Guðmundsdóttir og dætur þeirra tvær Sóley Rós , 6 ára , og Bryndís Lena , 4 ára , misstu allar eigur sínar í bruna þegar eldur kviknaði á heimili þeirra í Hallingby í Noregi í gær . „ Mikil mildi var að þau komust öll út heil á húfi , á nærfötunum einum saman , sem er fyrir mestu og erum við öll mjög þakklát fyrir það , “ skrifa foreldrar Sigurðar , bræður og fjölskylda þeirra á Íslandi , þar sem þau greina frá sorglega atvikinu á Facebook . Fjölskyldan er sögð hafa verið búsett í Hallingby frá árinu 2015 þar sem þau bjuggu upp í sveit . „ Það er mjög erfitt að vera svona langt í burtu við svona aðstæður og er hugur okkar hjá þeim , “ segir í færslunni . Aðstandendur þeirra hafa nú stofnað til söfnunar fyrir fjölskylduna og má nálgast frekari upplýsingar um hana á Facebook síðunni Styrktarsíða Sigga , Hófýjar og dætra . Er söfnuninni ætlað að styðja við bakið á fjölskyldunni og hjálpa þeim að taka fyrstu skrefin út í lífið á ný .